laion/Wikipedia-Exotic huggingface dataset:
אוכריסטיה

אֶוּכַרִיסְטִיַה (מיוונית: Ευχαριστία, "הודיה"; בארמית: ܩܘܪܒܢܐ ܩܕܝܫܐ, "קורבנא קדישא" - הקורבן הקדוש; בעברית: הוֹחָדָה) היא טקס נוצרי בו מקודשים ונאכלים לחם ויין, המייצגים את בשרו ודמו של ישו. לפי הברית החדשה, ישו עצמו ציווה על תלמידיו במהלך הסעודה האחרונה לקיים את הטקס, והוא נחגג על ידי המאמינים הנוצרים כבר בימי השליחים. האוכריסטיה היא מעשה הפולחן המרכזי והחשוב ביותר בנצרות, והיא מציינת את קורבנו של ישו על הצלב, המכפר על חטאי האנושות. האוכריסטיה נערכת ברוב מוחלט של זרמי הנצרות. היא המוקד של המיסה בכנסייה הקתולית ושל הליטורגיה הקדושה בכנסיות האורתודוקסיות, ושל טקסים ותפילות נוספים בכנסיות אחרות. היא מכונה בין היתר "הקורבן הקדוש" בכנסיות דוברות-הארמית, "סעודת האדון" בזרמים פרוטסטנטיים, "האחדות הקדושה" בקרב קתולים ועוד. בשל מעמדה המרכזי, הייתה האוכריסטיה נושא למחלוקות קשות, בייחוד בתקופת הרפורמציה. במאה ה-12 לערך חדלה הכנסייה הקתולית (ללא החלטה רשמית, אך התמורה התפשטה במהרה ובאופן גורף) לאפשר לקהל לשתות מן היין, ורק הכומר לגם ממנו. הדבר נומק בדרך כלל בכך שאין זה יאה ש"דמו של ישו יטפטף מזקניהם". הדרישה לקבל יין עם הלחם, או "קומוניון משני הסוגים", הפכה לקריאת הקרב של ההוסיטים, ושל הפרוטסטנטים אחריהם. פולמוס חריף ועמוק יותר נסוב על מהות האוכריסטיה. הראייה התאולוגית הקלאסית של הטקס היא שהיין והלחם הופכים לדמו ולבשרו של ישו בפועל ממש, באופן נסי, ועל המאמינים לאכול אותם כדי לקחת חלק בקורבנו ולזכות בטובין הרוחניים שהוא מעניק. הבנה זו נשענת על דברי ישו בבשורה על פי מתי "קְחוּ וְאִכְלוּ זֶה הוּא גּוּפִי... שְׁתוּ מִמֶּנָּה כֻּלְּכֶם׃ כִּי זֶה הוּא דָּמִי", המוזכרים בניסוח דומה מאוד גם במרקוס, בלוקאס ובאיגרת השנייה אל הקורינתים. הכנסייה הקתולית הגדירה תמורה זו במושג טרנסובסטנציאציה, והניסוח התאולוגי הרשמי הוא שמהותם הפשוטה של היין והלחם אובדת במהלך השינוי. הכנסיות המזרחיות נמנעו בדרך כלל מלדון בדקויות של האופן בו מתרחשת התמורה, אם כי השקפתן זהה. במאה ה-16, הלותרנים סירבו לקבל שהלחם והיין נעשים בשר ודם ממש, אך התעקשו כי ישו נוכח בטקס באופן ממשי, ומהותו מצויה שם לצד זו של העצמים המקודשים. הצווינגליאנים סירבו להאמין בנוכחות ממשית כזו, והגדירו את האוכריסטיה כטקס קדוש ביותר אך סמלי בלבד, המהווה זיכרון ולא השתתפות בקורבן. בעמדת הביניים, הקלוויניסטים סברו שישו נוכח באמת אם כי רק באופן רוחני ולא גשמי. זרמי שוליים מעטים, בעיקר הקווייקרים, אינם מקיימים את האוכריסטיה. מדיה וקבצים בנושא אוכריסטיה בוויקישיתוף סעודת האדון, דף שער בספרייה הלאומית אוכריסטיה, באתר אנציקלופדיה בריטניקה (באנגלית) האח יוחנן: המילה "הוחדה", מתוך אתר נציגות יעקב הצדיק לקתולים הדוברים עברית בישראל.
פיליפו טורטו

פיליפו טורטו (באנגלית: Filippo Tortu; נולד ב-15 ביוני 1998) הוא אצן איטלקי, האלוף האולימפי (טוקיו 2020) בריצת שליחים 4x100 מטר, שיאן איטליה בעבר בריצת 100 מטר (9.99 שניות), והאיטלקי הראשון שיורד מגבול ה-10 שניות בריצה זו. הוא סגן אלוף העולם לנוער (2016) ואלוף אירופה לנוער (2017) בריצת 100 מטר. טורטו נולד וגדל במילאנו. הוא מתאמן בהדרכתו של אביו, סלביניו טורטו. גם אחיו הגדול ג'יאקומו, הוא אצן. ב-2013, טורטו ניצח את אליפות איטליה ב-80 מטרים, בתוצאה של 9.09 שניות. בתחרות המקדימה לאולימפיאדת הנוער, מעד טורטו בריצת 200 מטר ובעקבות כך שבר את שתי ידיו. בתחרות שנערכה בשנת 2015 הוא קבע בריצת 100 מטר שיא איטליה לקדטים של 10.33 שניות. נוסף לכך, הוא קבע שיא איטליה לקדטים גם בריצת 200 מטר בתוצאה של 20.92 שניות. בתחרות שנערכה בסאבונה ב-2016, הוא קבע בריצת 100 מטר את שיא לאומי לנוער חדש של 10.24 שניות, שיפור לשיא בן 34 השנים של פיירפנצ'סקו פאבוני. באליפות אירופה שנערכה באמסטרדם, הולנד ביולי 2016 הוא סיים במקום תשיעי בריצת 100 מטר בתוצאה של 10.19 שניות. נוסף לכך, הוא סיים במקום חמישי בריצת שליחים 4X100 מטר בתוצאה של 38.69 שניות, בשלב המוקדמות הנבחרת קבעה תוצאה של 38.58 שניות. באליפות העולם לנוער עד גיל 20, שנערכה בבידגושץ', פולין הוא זכה במדליית כסף בריצת 100 מטר בתוצאה של 10.24 שניות, אחרי נואה ליילס מארצות הברית (10.17 שניות) ולפני מריו בורק מברבדוס (10.26 שניות). נוסף לכך, הוא סיים במקום שביעי בריצת שליחים 4x100 מטר בתוצאה של 40.02 שניות. באליפות אירופה לנוער שנערכה בגרוסטו, איטליה ביולי 2017 הוא זכה בשתי מדליות, זהב וכסף. מדליית זהב בריצת 100 מרט בתוצאה של 10.73 שניות, לפני סמואל פורולה פינלנד (10.79 שניות) ואוליבר ברומבי מבריטניה (10.88 שניות). מדליית כסף בריצת שליחים 4x100 מטר בתוצאה של 39.50 שניות, אחרי גרמניה (39.48 שניות) ולפני ספרד (39.59 שניות). במשחקי הים התיכון שנערכו בטרגונה, ספרד בסוף יוני 2018 זכה טורטו במדליית זהב בריצת שליחים 4x100 מטר בשיא משחקים חדש של 38.49 שניות. בתחרות שנערכה במדריד ב-22 ביוני אותה שנה קבע טורטו בריצת 100 מטר שיא לאומי חדש של 9.99 שניות ובכך היה לאיטלקי הראשון שירד מגבול 10 שניות בריצה זו. באליפות העולם שנערכה בדוחה, קטר באוקטובר 2019 סיים טורטו במקום שביעי בריצת 100 מטר בתוצאה של 10.07 שניות. נוסף לכך, הוא סיים במקום שישי בריצת שליחים 4x100 מטר ביחד עם פדריקו קטנאו, מרסל ג'ייקובס ודווידה מננטי בשיא לאומי חדש של 38.11 שניות. באולימפיאדת טוקיו (2020) זכה טורטו במדליית זהב בריצת שליחים 4x100 מטר ביחד עם לורנצו פאטה, מרסל ג'ייקובס ואסאוסה דסאלו בשיא לאומי חדש של 37.50 שניות, לפני בריטניה (37.51 שניות) וקנדה (37.70 שניות). נוסף לכך, הוא סיים במקום 19 בריצת 100 מטר בתוצאה של 10.16 שניות. בשלב המוקדמות הוא קבע תוצאה של 10.10 שניות. ריצת 100 מטר: 9.99 שניות (2019) ריצת 200 מטר: 20.34 שניות (2017) מדיה וקבצים בנושא פיליפו טורטו בוויקישיתוף פיליפו טורטו, ברשת החברתית פייסבוק פיליפו טורטו, ברשת החברתית אקס (טוויטר) פיליפו טורטו, ברשת החברתית אינסטגרם פיליפו טורטו, באתר olympedia.org פיליפו טורטו, באתר התאחדות האתלטיקה הבין-לאומית פיליפו טורטו, באתר ליגת היהלום
מימוזה

האם התכוונתם ל... מימוזה (סוג) (אנ') - סוג טקסונומי של כ-590 מיני עשבי תיבול ושיחים בתת-משפחת המימוסיים שבמשפחה הקטניות מימוזה ביישנית – מין של מימוזה המכונה גם "הצמח הרגיש" או "אל תיגע בי" עקב רגישותה למגע מימוזה (כוכב) – הכוכב השני בבהירותו בקבוצת הכוכבים "הצלב הדרומי", ייתכן שנקרא על שם הפרח מימוזה הנפוץ בחצי הכדור הדרומי מימוזה (קוקטייל) – קוקטייל המורכב לרוב משמפניה ומיץ תפוזים, נקרא על שם הצמח צְהוב-הפרחים שיטה כסופה (Acacia dealbata) שבאנגלית נקראת גם מימוזה סלט מימוזה - סלט רוסי חגיגי שמרכיביו העיקריים הם גבינה, ביצים, דגים משומרים, בצל ומיונז.
בורהו

בורהו (באנגלית: Burhou) הוא אחד מאיי התעלה. האי מצוי כ-2 ק"מ צפון מערבית לאולדרני. באי לא מתגוררים תושבים קבועים והוא מהווה שמורת קינון לציפורים, ועל כן אסורה כניסת מבקרים לאי בתקופת הקינון (15 במרץ - 27 ביולי). בשנת 1820 נבנתה באי בקתת מחסה לדייגים ומלחים, אולם זו נהרסה במהלך מלחמת העולם השנייה - החיילים הנאצים ששלטו באי השתמשו בבקתה כמטרה לאימוני ירי. הבקתה נבנתה מחדש בשנת 1953. במהלך ההיסטוריה נעשו ניסיונות לגדל באי צאן. הניסיון האחרון היה ניסיון של זוג צרפתי בשנת 1900, אולם ניסיון זה נכשל בשל היעדר מי שתייה מתוקים באי במרבית ימי השנה (למעט לאחר תקופת הגשמים). מדיה וקבצים בנושא בורהו בוויקישיתוף האי בורהו
קרחון נאש

קרחון נאש (באנגלית: Nash Glacier) הוא קרחון ארוך, המנקז את מורדותיו הצפוניים של רכס דנידין בהרי האדמירליות שבאנטארקטיקה. קרחון נאש נשפך לקרחון ואליס וקרחון דניסטון, ואלה נשפכים אל האוקיינוס הדרומי מזרחית לכף סקוט. אורכו של הקרחון 32 קילומטרים. הקרחון מופה לראשונה על ידי הסקר הגאולוגי של ארצות הברית, בהתבסס על סקרים על הקרקע ותצלומי אוויר שבוצעו על ידי צי ארצות הברית, בין השנים 1960–1963. שמו של הקרחון ניתן לו על ידי הוועדה המייעצת לשמות אנטארקטיים. הקרחון נקרא על שמו של לוטננט ארתור ר. נאש (Arthur R. Nash), טייס מסוקים בצי ארצות הברית בטייסת VX-6 במהלך מבצע קיפאון עמוק בין השנים 1967–1968. קרחון נאש באתר הסקר הגאולוגי של ארצות הברית קרחון נאש באתר הגאזט האנטארקטי של ממשלת ניו זילנד קרחון נאש באתר הגאזט האנטארקטי של ממשלת אוסטרליה קרחון נאש באתר הגאזט האנטארקטי המשווה SCAR של ממשלת אוסטרליה תצלום לוויין של אזור קרחון נאש תחזית מזג אוויר עדכנית עבור קרחון נאש מידע גאוגרפי והיסטורי מידע גאוגרפי
שלישיית מודוס

שלישיית מודוס הוא הרכב קאמרי ישראלי, שייסדו בשנת 1992 שלושה נגנים, שעשו להם שם הן כסולנים והן בנגינת מוזיקה קאמרית. השלושה הם הכנר יאיר קלס, הצ'לן צבי הראל והפסנתרן ויקטור דרביאנקו. השלושה חתרו לבצע יצירות מופת לשלישיות פסנתר. יאיר קלס נולד בארץ ישראל בשנת 1940. הוא למד באקדמיה למוזיקה תל אביב, אצל ישראל עמידן, ואצל אנדרה גרטלר בקונסרבטוריון המלכותי של בריסל, בלגיה. הוא הופיע בישראל, באירופה, בארצות הברית ובאוסטרליה, כן כסולן והן בנגינת מוזיקה קאמרית והיה חבר בהרכבים קאמריים שונים בישראל ומחוצה לה. בשנים 1989–1993 היה מנהל האקדמיה למוזיקה בתל אביב. ויקטור דרביאנקו נולד בברית המועצות, שם למד אצל פרופ' נ. נויהאוז ואצל מריה יודינה. הוא לימד פסנתר ומוזיקה קאמרית בבית הספר למוזיקה ע"ש גנסין במוסקבה והופיע עם "שלישית וידום" ברחבי ברית המועצות ואירופה. הוא עלה לישראל בשנת 1974 ומלמד פסנתר באקדמיה למוסיקה ע"ש רובין בתל אביב. כמו כן, הוא מנחה כיתות אמן באוניברסיטת מרילנד ובאוניברסיטת מקגיל שבמונטריאול, קנדה. צבי הראל נולד בברלין ועלה ארצה בגיל צעיר. בשנים 1965–1976 היה הצ'לן הראשי בתזמורת הפילהרמונית הישראלית. ניגן כסולן וכחבר בשלישייה הישראלית ברחבי העולם. בין הקלטותיו שש הסוויטות לצ'לו סולו של באך. אתר הבמה, "שלישיית מודוס" ערך זה הוא קצרמר בנושא מוזיקאים ישראלים. אתם מוזמנים לתרום לוויקיפדיה ולהרחיב אותו.
The Ocean Way Sessions

The Ocean Way Sessions הוא המיני-אלבום הראשון של הזמרת-יוצרת האמריקאית כריסטינה פרי. הוא יצא לאור ב-9 בנובמבר 2010 בהוצאת חברת התקליטים אטלנטיק רקורדס. אלבום זה, הוא הראשון של פרי שיוצא בהוצאת חברת תקליטים. נכלל בו הלהיט הבין-לאומי "Jar of Hearts". המיני-אלבום הגיע למקום הראשון במצעד אלבומי ה-Tastemaker של בילבורד. ב-AllMusic קיבל The Ocean Way Sessions דירוג של שלושה כוכבי זהב מתוך חמישה בסך הכול. אנדרו לאהיי מ-AllMusic תיאר את המיני-אלבום ככזה המכיל בתוכו שירים מקוריים בסגנון הפופ, אשר מזכירים את שיריהן של הזמרות-יוצרות האמריקאיות שרה ברליס וברנדי קרלייל. ב-Blast הפנו כלפי המיני-אלבום ביקורת שלילית, תוך שהעניקו לו ציון של שניים וחצי כוכבי זהב מתוך חמישה בסך הכול. מידע על האלבום The Ocean Way Sessions באתר MusicBrainz האלבום The Ocean Way Sessions באתר Discogs The Ocean Way Sessions - Christina Perri | Songs, Reviews, Credits, AllMusic (באנגלית) Cosmo Girl, Rising Star: Christina Perri, Seventeen, ‏2010-12-06 (באנגלית) Christina Perri - The Ocean Way Sessions (באנגלית), 2010, נבדק ב-2023-12-07 "Christina Perri Album & Song Chart History". Billboard.com. 2010-11-27. Retrieved 2012-08-29. The Ocean Way Sessions - Christina Perri | Songs, Reviews, Credits, AllMusic (באנגלית) Joseph Ransom, Christina Perri "The Ocean Way Sessions" EP review, Blast Magazine, ‏2010-12-01 (באנגלית)
Lovestrong

Lovestrong (מעוצב: lovestrong.) הוא אלבום הבכורה של הזמרת-יוצרת האמריקאית כריסטינה פרי. האלבום יצא לאור ב-10 במאי 2011, בהוצאת חברת התקליטים אטלנטיק רקורדס. מתוך האלבום יצאו הסינגלים: "Jar of Hearts", "Arms" ו-"Distance". עם יציאתו נכנס האלבום אל המקום ה-4 במצעד הבילבורד 200. האלבום הופק על ידי ג'ו צ'יקארלי, בארט ירציאן ודייוויד הודג'ס ושיריו נכתבו על ידי כריסטינה פרי עצמה, ביחד עם פזמונאים נוספים. איגוד תעשיית ההקלטות האמריקאי (RIAA) העניק לאלבום את תואר אלבום הפלטינה, על מכירות של מיליון עותקים במדינה. בסמוך לצאתו, הועלה האלבום לרשת הזרמת המדיה ספוטיפיי. מידע על האלבום Lovestrong באתר MusicBrainz מידע על האלבום Lovestrong באתר AllMusic האלבום Lovestrong באתר Discogs האלבום Lovestrong באתר ספוטיפיי ג'ו צ'יקארלי, בארט ירציאן, דייוויד הודג'ס Christina Perri - Lovestrong., Discogs (באנגלית) Christina Perri - Jar Of Hearts, Discogs (באנגלית) Christina Perri - Arms, Discogs (באנגלית) Lonely Island Sets Sail at No. 3 on Billboard 200, Adele Still No. 1, Billboard lovestrong. by Christina Perri, Genius (באנגלית) Gold & Platinum, RIAA (באנגלית) lovestrong., נבדק ב-2019-09-06 WebCite query result, www.webcitation.org The Irish Charts - All there is to know, www.irishcharts.ie "Archived copy". Archived from the original on 2011-05-11. Retrieved 2011-02-25., web.archive.org
שואת יהודי קרואטיה

שואת יהודי קרואטיה הוא רצח עם של יהודים בקרואטיה שבוצע במהלך מלחמת העולם השנייה והשואה על ידי ממשלת בובות פשיסטית ששלטה בישות המדינית שכונתה המדינה העצמאית של קרואטיה והונהגה על ידי משטר האוסטאשה. מתוך 39,000 היהודים, שחיו באזור קרואטיה ב-1941, יותר מ-30,000 נרצחו לפי ההערכות. מתוכם, 6,200 נשלחו לגרמניה הנאצית, והשאר נרצחו בשטח קרואטיה, רובם המכריע הושמדו במחנות ריכוז שנוהלו על ידי אנשי האוסטאשה, ובהם יאסנובאץ. האוסטאשה היו הכוחות הקוויזלינגים היחידים באירופה, שהפעילו בעצמם מחנות השמדה, במטרה לרצוח יהודים ובני קבוצות אתניות אחרות. מתוך 9,000 יהודים שהצליחו לשרוד, 50% מהם עשו זאת על ידי הצטרפות לפרטיזנים. חוקי הגזע בקרואטיה, מעוצבים על פי חוקי הגזע הנאציים, אומצו ונחתמו על ידי מנהיג האוסטאשה אנטה פאבליץ' ב-30 באפריל 1941. גזירות אלו הגדירו מיהו יהודי, ושללו את זכויות האזרח של כל היהודים והסרבים. בסוף אפריל 1941, חודשים לפני שהנאצים יישמו צעדים דומים בגרמניה, דרשו האוסטאשה מכל היהודים לענוד טלאי צהוב. ב-26 ביוני 1941 פרסם אנטה פאבליץ' את הצו שקבע: "מאחר שיהודים מפיצים דיווחים כוזבים במטרה להטריד את האוכלוסייה, ומשתמשים בספקולציות אנו רואים אותם אחראים קולקטיבית ועל כן נתייחס אליהם בהתאם, ונמקם אותם בנוסף ליישום אמצעי ענישה במחנות כלא". זה היה האות לגירוש ההמוני של יהודים למחנות הריכוז של האוסטאשה, שקודם בקמפיינים תקשורתיים, בסיסמה המרכזית: "אין מקום ליהודים במדינת קרואטיה העצמאית". ב-10 באוקטובר 1941 הכריז האוסטאשה על "הצו המשפטי להלאמת רכושם של יהודים וחברות יהודיות". ב-10–11 באפריל 1941 נעצרה קבוצה של יהודים בולטים בזאגרב והוחזקו תמורת כופר. ב-13 באפריל מעשה דומה בוצע באוסייק, שם הרסו את בית הכנסת ואת בית הקברות היהודי. הליך המעצר והחזקת יהודים תמורת דמי כופר גבוהים חזר על עצמו בשנים 1941 ו-1942 מספר פעמים. בקרואטיה פעלו מספר מחנות ריכוז (אנ'). כבר באפריל 1941 הקימו האוסטאשה את מחנה הריכוז דניקה (אנ') (ליד קופריבניצה), מחנה הריכוז קרוסקיקה (אנ') ומחנה הריכוז קראסטינק, שם, יחד עם קומוניסטים ומתנגדים פוליטיים אחרים, כלאו האוסטאשה יהודים. ערך מורחב – יאסנובאץ מדיה וקבצים בנושא שואת יהודי קרואטיה בוויקישיתוף Jasenovac, encyclopedia.ushmm.org (באנגלית) השואה בקרואטיה, באתר יד ושם (באנגלית) ערך זה הוא קצרמר בנושא השואה. אתם מוזמנים לתרום לוויקיפדיה ולהרחיב אותו.
Head or Heart

Head or Heart (בעברית: ראש או לב) הוא אלבום האולפן השני של הזמרת-יוצרת האמריקאית כריסטינה פרי. האלבום יצא לאור ב-1 באפריל 2014, בהוצאת חברת התקליטים אטלנטיק רקורדס. מתוך האלבום יצאו הסינגלים: "Human", "Burning Gold" ו-"The Words". האלבום הגיע למקום הרביעי במצעד הבילבורד 200. האלבום הופק על ידי מרטין ג'ונסון, ג'ייק גוסלינג, ג'ון היל, בוטץ' ווקר וג'ק אנטונוף ושיריו נכתבו על ידי כריסטינה פרי עצמה, ביחד עם פזמונאים נוספים. איגוד תעשיית ההקלטות האמריקאי (RIAA) העניק לאלבום את תואר אלבום הזהב, על מכירות של חצי מיליון עותקים במדינה. בסמוך לצאתו, הועלה האלבום לרשת הזרמת המדיה ספוטיפיי. מידע על האלבום Head or Heart באתר MusicBrainz מידע על האלבום Head or Heart באתר AllMusic מרטין ג'ונסון, ג'ייק גוסלינג, ג'ון היל, בוטץ' ווקר, ג'ק אנטונוף Christina Perri – Head Or Heart Christina Perri - Burning Gold, Discogs (באנגלית) Christina Perri - Human, Discogs (באנגלית) Christina Perri Chart History, Billboard Gold & Platinum, RIAA (באנגלית) head or heart, נבדק ב-2019-09-06 "Head or Heart: Music". Amazon.com. Retrieved December 13, 2013.
Aftermath (פסקול)

Aftermath (בעברית: לאחר מכן) הוא פסקול של הזמרת-יוצרת האמריקאית איימי לי, בו משתתף דייב אגאר. הפסקול יצא לאור ב-25 באוגוסט 2014, על ידי חברת התקליטים איימי לי מיוזיק, כפסקול הסרט "War Story". עם יציאתו הצליח האלבום להגיע אל המקום ה-47 במצעד הבילבורד הוט 100. הפסקול הוקלט בשנת 2013 ובשנת 2014, והופק על ידי איימי לי, דייב אגאר, צ'אק פאלמר וג'וני ניס. אתר המוזיקה DEAD PRESS!, הפנה כלפי הפסקול ביקורת חיובית, תוך שהעניק לו ציון של שבעה כוכבי זהב מתוך חמישה בסך הכל. בסמוך לצאתו, עלה הפסקול לרשת הזרמת המדיה ספוטיפיי. אתר האינטרנט הרשמי של Aftermath מידע על האלבום Aftermath באתר MusicBrainz איימי לי, דייב אגאר, צ'אק פאלמר, ג'וני ניס Amy Lee Featuring Dave Eggar - Aftermath, Discogs (באנגלית) "Billboard 200: 2014-09-13". Billboard. Archived from the original on September 4, 2014. Retrieved September 13, 2014. ALBUM: Amy Lee – Aftermath | DEAD PRESS! | It's more than "just music" to us, www.deadpress.co.uk Aftermath, נבדק ב-2019-09-06
תאוגניס

תאוגניס (ביוונית: Θέογνις), משורר יווני קלאסי בן המאה השישית לפנה"ס. נולד במגארה אשר ברצועת האיסתמוס הקורינתי. תאוגניס התפרסם בעיקר בשל יצירותיו האלגיות. עד התקופה ההלניסטית, זו המכונה בעגה הספרותית בשם "דור אלכסנדריה", לא התחרה בו ולו משורר אלגי אחד ביוון הארכאית. היצירות האלגיות הידועות שלו היו אלה ששוגרו לקירנוס, ידיד צעיר עמו רקם תאוגניס קשרים והדריכו לא פעם בנתיבי חייו. תאוגניס חווה את ההתפתחות הדמוקרטית החשובה במרכז יוון וזו השפיעה היטב על יצירותיו. ביצירותיו לא נמצא עומק מחשבתי מזה וכתיבה מעודנת מזה. עם זאת היא רוויה בהיגיון בריא המוצא ביטויו בטורים מאוזנים, מקוצרים ופשוטים, בפשטות, ועד למידה כזו שהיו שאמרו כי לו חי מאה אחת מאוחר יותר היה בוודאי כותב את יצירותיו בפרוזה ולא בשירה. יצירתו המפורסמת הייתה "תאוגנידאה". זו מכילה פתגמים ומימרות וכן קינות על ההידרדרויות שחלו בתקופתו, צער העוני, תוכחות אישיות, אתגרים, קריאה לעזרת האלים. ביצירתו נמצאים גם שירי אהבה לנערים. תאוגניס, המשתה, דבר, 24 בפברואר 1961, בתרגום שלמה שפאן תֵאוֹגְניס, אַף כִּי מֵת תִהְיֶה, לֹא תֹּאבַד תְּהִלָּתְךָ, באתר הארץ, 4 בפברואר 2016 תאוגניס, באתר אנציקלופדיה בריטניקה (באנגלית) תאוגניס, באתר Discogs (באנגלית)
Recover, Vol. 1

Recover, Vol. 1 הוא המיני-אלבום הראשון של הזמרת-יוצרת האמריקאית איימי לי. המיני-אלבום יצא לאור ב-19 בפברואר 2016, על ידי חברת התקליטים איימי לי מיוזיק. החלק השני של המיני-אלבום טרם יצא. עם יציאתו הצליח האלבום להגיע אל המקום ה-20 במצעד אלבומי הרוק של בילבורד. המיני-אלבום הוקלט בשנת 2015, והופק על ידי איימי לי ביחד עם סטיב לילוויט וביחד עם ויל בי האנט. במיני-אלבום נכללים שירים של פורטיסהד, יו 2, לד זפלין וכריס איסק, אותם ביצעה איימי לי מחדש. בסמוך לצאתו, עלה המיני-אלבום לרשת הזרמת המדיה ספוטיפיי. האלבום Recover, Vol. 1 באתר ספוטיפיי Amy Lee - Recover Vol. 1, Discogs (באנגלית) Chart Search, Billboard Recover, Vol. 1, נבדק ב-2019-09-06 Recover, Vol. 1, נבדק ב-2019-09-06
Dream Too Much

Dream Too Much (בעברית: חולם יותר מדי) הוא אלבום הבכורה של הזמרת-יוצרת האמריקאית איימי לי. אלבום הבכורה יצא לאור ב-30 בספטמבר 2016, על ידי חברת התקליטים איימי לי מיוזיק. עם יציאתו הצליח האלבום להגיע אל המקום ה-9 במצעד אלבומי הילדים של בילבורד. אלבום הבכורה הוקלט בשנת 2016, והופק על ידי ויל האנט אשר הפיק עבור איימי לי גם את המיני-אלבום הראשון שלה, Recover, Vol. 1 שיצא כמה שבועות לפני כן. האלבום מכיל בתוכו שירי ילדים שונים, וכולל בתוכו ביצוע מחדש של לי לשיר "Stand by Me" של בן אי קינג. בסמוך לצאתו, עלה האלבום לרשת הזרמת המדיה ספוטיפיי. האלבום Dream Too Much באתר ספוטיפיי Amy Lee - Dream Too Much, Discogs (באנגלית) Chart Search, Billboard Dream Too Much, נבדק ב-2019-09-06
Help Yourself (שיר של טום ג'ונס)

"Help Yourself" (בעברית: "שרתי את עצמך") הוא שיר שהקליט הזמר הוולשי טום ג'ונס בשנת 1968. הסינגל הגיע למקום החמישי במצעד הסינגלים הבריטי. הוא הגיע לראש המצעד באירלנד ובגרמניה, ושהה שלושה שבועות במקום ראשון במצעד האוסטרלי. במצעד הסינגלים האמריקאי בילבורד הוט 100 הגיע השיר עד למקום ה-35, ולמקום השלישי בבילבורד easy listening. "Help Yourself" הוא גרסה אנגלית של שיר איטלקי בשם "Gli Occhi Miei" (עיניים שלי), שכתבו קרלו דונידה ומוגול, שביצעו הזמר האיטלקי דינו (שם במה של אוג'ניו זמבלי) והזמרת וילמה ג'ויץ' בפסטיבל סן רמו של שנת 1968. הסופר והפזמונאי הבריטי ג'ק פישמן כתב את המילים באנגלית ששונות בתוכנן מהמקור האיטלקי. הקומיקאי סטיב קוגן הקליט את השיר כשהוא מגלם את הדמות טוני פרינו. השיר נכלל בתוכנית טלוויזיה, באלבום מוזיקה, ויצא כסינגל בנובמבר 1996. ביצוע זה הגיע למקום ה-42 במצעד הסינגלים הבריטי. ב-1968 הוציא הזמרת הפיליפנית נורה אונור גרסת כיסוי באנגלית של השיר באלבומה "More, More, More of Nora Aunor". השיר היה להיט גדול באותה שנה בפיליפינים. ב-1968 הקליט הזמר האוסטרי פטר אלכסנדר גרסה בגרמנית של השיר בשם "Komm' und bedien' Dich bei mir" שהגיע למקום התשיעי במצעדים בגרמניה. ב-1968 ביצעו הצמד סטן וסטנלי גרסה בשוודית בשם "Du och jag" ב-1970 הוציאה הזמרת בילי טאם מהונג קונג את השיר בסינית מנדרינית באלבום אריך נגן בשם "Billie And The Big Brass". ב-1972 הקליטה הזמרת ההונג קונגית פרנסס ייפ את השיר לאלבומה "Frances Yip Greatest Hits" בשנות השבעים של המאה העשרים הזמר הסובייטי מוסלים מגומאייב הירבה לבצע את השיר בהופעותיו. ב-1978 הקליט את השיר הזמר הפיליפיני סם סורונו באלבומו "Sings Tom Jones' Greatest Hits" בהוצאת EMI Records. מידע על היצירה "Help Yourself" באתר מיוזיק בריינז "Go-Set Australian charts – 2 October 1968". Poparchives.com.au. 1968-10-02. נבדק ב-2016-10-02. "Music: Top 100 Songs | Billboard Hot 100 Chart". Billboard.com. 1968-10-12. נבדק ב-2016-10-02. "Dino (7)". Discogs (באנגלית). "Obituary: Jack Fishman". The Independent. 14 במאי 1997. נבדק ב-9 במרץ 2019. {{cite web}}: (עזרה) "Go-Set Australian charts – 11 September 1968". Poparchives.com.au. 1968-09-11. נבדק ב-2016-10-02. "Item Display – RPM – Library and Archives Canada". Collectionscanada.gc.ca. אורכב מ-המקור ב-2015-11-10. נבדק ב-2016-10-02. "Dutch Charts - dutchcharts.nl". dutchcharts.nl. נבדק ב-9 במרץ 2019. {{cite web}}: (עזרה) "SA Charts 1965–March 1989". נבדק ב-5 בספטמבר 2018. {{cite web}}: (עזרה) "Artist Chart History Details: Tom Jones". The Official Charts Company. נבדק ב-8 באוגוסט 2010. {{cite web}}: (עזרה) Rees, Dafydd; Lazell, Barry; Osborne, Roger (1995). Forty Years of "NME" Charts (2nd ed.). Macmillan Publishers. p. 198. ISBN 0-7522-0829-2. "Tom Jones | Awards". AllMusic (באנגלית אמריקאית). "Go-Set Australian charts – Top Records for the Year of 1968". Poparchives.com.au. נבדק ב-2016-10-02. "Top 20 Hit Singles of 1968". נבדק ב-2 בספטמבר 2018. {{cite web}}: (עזרה)
יהדות גיאנה

יהדות גיאנה היא אחת מהקהילות היהודיות בדרום אמריקה ומיקומה באזור גיאנה של היום. היהודים הראשונים שהגיעו לגיאנה היו יהודים ואנוסים מספרד שהגיעו אליה כאשר נשלטה על ידי ספרד. בעת שנכבשה גיאנה על ידי הולנד הגיעו אליה יהודים נוספים אך לאחר תקופה כלשהי עברו לאיים הקריביים שהיו בשליטת בריטניה והולנד. לפני מלחמת העולם השנייה נידונו מספר אפשרויות ליישוב יהודים בגיאנה אך תוכניות אלו לא יצאו אל הפועל בגלל הקושי המצופה על יהודי אירופה להתיישב באזור טרופי כמו גיאנה. נכון ל-2007 יש בגיאנה כמה עשרות יהודים, רובם בג'ורג'טאון הבירה. בעבר שימשה ג'נט ג'ייגן היהודייה כנשיאת וראש ממשלת גיאנה. היהודיה הראשונה בתפקיד זה בגיאנה ובדרום אמריקה כולה. ערך זה הוא קצרמר בנושא יהדות ובנושא אמריקה הדרומית. אתם מוזמנים לתרום לוויקיפדיה ולהרחיב אותו.
My Happy Place

My Happy Place (בעברית: המקום השמח שלי) הוא אלבום האולפן הרביעי של הזמרת-יוצרת הבריטית אמה בנטון. האלבום יצא לאור ב-12 באפריל 2019, על ידי חברת התקליטים בי אם ג'י רקורדס. מתוך האלבום יצאו שלושה סינגלים בסך הכול. האלבום הגיע למקום ה-11 במצעד האלבומים הבריטי. האלבום הופק על ידי פול מיהן ובריאן רולינג. חלק משירי האלבום הם גרסאות מחודשות לשירים שונים אותן הקליטה בנטון בשנת 2018. במסגרת האלבום, הקליטה בנטון מחדש את השיר "Come Away with Me" של נורה ג'ונס. בסמוך לצאתו, עלה האלבום לרשת הזרמת המדיה ספוטיפיי. האלבום My Happy Place באתר ספוטיפיי האלבום My Happy Place באתר יוטיוב Emma Bunton - My Happy Place, Discogs (באנגלית) Official Albums Chart Top 100 | Official Charts Company, www.officialcharts.com (באנגלית) My Happy Place, נבדק ב-2019-09-06 My Happy Place de Emma Bunton sur Amazon Music - Amazon.fr, www.amazon.fr My Happy Place von Emma Bunton bei Amazon Music - Amazon.de, www.amazon.de My Happy Place, 2019-04-12, נבדק ב-2019-09-06 https://www.amazon.com/gp/product/B07NSGGJGH, www.amazon.com
באו באו באבי

באו באו באבי (באנגלית: Wow! Wow! Wubbzy!, "וואו! וואו! וואבזי!") היא סדרת אנימציה אמריקאית לילדים. הסדרה שודרה ב-28 באוגוסט 2006 לראשונה בניקלודיאון. בישראל הסדרה שודרה בין ה-28 בדצמבר 2008 ל-16 ביוני 2011 בערוץ הופ!, בדיבוב לעברית. לסדרה יש 2 עונות ו-52 פרקים באורך 22 דקות. שירי הסדרה בעברית בוצעו על ידי לירון לב. העלילה עוסקת בגרביל בשם באבי שבכל פרק רוצה לבלות וליהנות. כאשר הוא נתקל בבעיות, הוא נעזר בחבריו בובו ובלה. באבי (Wubbzy): עכבר צהוב, הדמות הראשית. בלה (Widget): ארנבת ורודה, חברתו של באבי אוהבת לבנות דברים. בובו (Walden): דוב סגול, חברו של באבי עוסק בעיקר במדע. במאי הדיבוב בעברית היה ליאור סול, ומפיקת הדיבוב של הסדרה הייתה ענבר שטגר עזרא. אתר האינטרנט הרשמי של באו באו באבי "באו באו באבי", במסד הנתונים הקולנועיים IMDb (באנגלית) "באו באו באבי", באתר Rotten Tomatoes (באנגלית) "באו באו באבי", באתר Metacritic (באנגלית) "באו באו באבי", במסד הנתונים הקולנועיים KinoPoisk (ברוסית) "באו באו באבי", במיזם "אישים" לתיעוד היצירה הישראלית https://web.archive.org/web/20081228015409/http://www.hop.co.il/program.aspx https://web.archive.org/web/20090116112812/http://hop.co.il/ItemDetails.aspx?id=348 https://web.archive.org/web/20110613133943/http://hop.co.il/program.aspx?d=16/06/2011 למרות היותו גרביל, בריאיון עם חמישה ילדים צוין כי אינו חיה. בדיבוב המקורי, שמו הוא וואבזי. בדיבוב המקורי, שמה הוא ווידג'ט. בדיבוב המקורי, שמו הוא וואלדן. ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.